pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.หนุนคงมาตรการ ป้องกันโควิด 19 ระบาด หลังผ่อนปรน
วันเสาร์ที่ 16 พฤษภาคม 2563
สธ.หนุนคงมาตรการ ป้องกันโควิด 19 ระบาด หลังผ่อนปรน
กระทรวงสาธารณสุข เร่งค้นหาผู้ติดเชื้อเชิงรุก นําเข้าสู่ระบบรักษา พร้อมสนับสนุนทุกภาคส่วน ให้คงมาตรการระดับองค์กร และบุคคล เพื่อลดความเสี่ยงการแพร่ระบาดโควิด 19 ภายหลังรัฐบาลผ่อนปรนมาตรการทางสังคมภาคบังคับ
กระทรวงสาธารณสุข เร่งค้นหาผู้ติดเชื้อเชิงรุก นําเข้าสู่ระบบรักษา พร้อมสนับสนุนทุกภาคส่วน ให้คงมาตรการระดับองค์กร และบุคคล เพื่อลดความเสี่ยงการแพร่ระบาดโควิด 19 ภายหลังรัฐบาลผ่อนปรนมาตรการทางสังคมภาคบังคับ แนะกลุ่มเสี่ยง และบุคลากรทางการแพทย์ฉีดวัคซีนไข้หวัดใหญ่ ช่วยแพทย์วินิจฉัยแยกอาการระหว่างไข้หวัดใหญ่และโควิด 19 ง่ายขึ้น
บ่ายวันนี้ (16 พฤษภาคม 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์ธนรักษ์ ผลิพัฒน์ รองอธิบดีกรมควบคุมโรค กล่าวว่า หลังรัฐบาลได้ผ่อนปรนมาตรการทางสังคมภาคบังคับ ทําให้กลุ่มกิจการต่างๆ สามารถเปิดให้บริการเพิ่มเติม อาทิ ห้างสรรพสินค้า ร้านอาหาร ฟิตเนส คลินิกเวชกรรม คลินิกทันตกรรม เป็นต้น โดยหน่วยงานทั้งภาครัฐและเอกชนคงมาตรการของกระทรวงสาธารณสุขไว้ในการลดความเสี่ยงและการแพร่ระบาดของโรคโควิด 19 ควรสนับสนุนให้คนทํางานที่บ้าน เหลื่อมเวลาทํางาน นําเทคโนโลยีมาใช้ในการทํางาน เช่น ธุรกรรมออนไลน์ ประชุมทางไกล เป็นต้น ภาคประชาชนให้ยึดมาตรการระดับบุคคล เช่น กลุ่มเสี่ยง ผู้สูงอายุ ที่จะมีอาการรุนแรงควรหลีกเลี่ยงการออกจากบ้านโดยไม่จําเป็น หลีกเลี่ยงการพบปะหรือชุมนุมและยังคงต้องป้องกันตนเอง สวมหน้ากาก ล้างมือ ขณะเดียวกันกระทรวงสาธารณสุข ยังคงเข้มมาตรการ ป้องกัน ควบคุม ค้นหาผู้ป่วยเชิงรุก และนําเข้าสู่ระบบการรักษา นอกจากนี้ยังเฝ้าระวังกลุ่มผู้ป่วยปอดอักเสบ บุคลากรทางการแพทย์ ผู้สูงอายุ และในกลุ่มที่ป่วยด้วยโรคหวัดเป็นกลุ่มก้อนอย่างต่อเนื่อง
นายแพทย์ธนรักษ์ กล่าวต่อว่า ขณะนี้เข้าสู่ฤดูฝน โรคที่พบได้บ่อย คือ โรคไข้เลือดออกและไข้หวัดใหญ่ ซึ่งอาจสร้างความสับสนให้กับประชาชน เนื่องจากทั้ง 2 โรค มีไข้เหมือนกับโรคโควิด 19 แต่โรคไข้เลือดออกจะมีไข้สูง ผื่นจุดสีแดง ขึ้นตามตัว มีความแตกต่างจากโรคโควิด 19 ส่วนไข้หวัดใหญ่จะมีคล้ายกับอาการโรคโควิด 19 คือ มีไข้ มีอาการของโรคระบบทางเดินหายใจ สิ่งที่สําคัญ คือการป้องกันไม่ให้เกิดการระบาดของโรคไข้เลือดออกและโรคไข้หวัดใหญ่ เพื่อลดจํานวนผู้ป่วยที่ต้องเข้ารับการรักษาในโรงพยาบาล โดยขอให้ประชาชนช่วยกันดูแล กําจัดแหล่งเพาะพันธุ์ลูกน้ํายุงลาย ซึ่งเป็นสาเหตุการเกิดโรคไข้เลือดออก
สําหรับโรคไข้หวัดใหญ่ ซึ่งมีอาการคล้ายโรคโควิด 19 นั้น เพื่อให้แพทย์ผู้รักษาสามารถจําแนกได้ง่ายขึ้น ประชาชนไม่เกิดความสับสน ขอเชิญชวนประชาชน 7 กลุ่มเสี่ยง ได้แก่ 1.หญิงตั้งครรภ์อายุครรภ์ 4 เดือนขึ้นไป 2.เด็กอายุ 6 เดือนถึง 2 ปี 3.ผู้มีโรคเรื้อรัง (ปอดอุดกั้นเรื้อรัง หอบหืด หัวใจ หลอดเลือดสมอง ไตวาย ผู้ป่วยมะเร็งที่อยู่ในระหว่างได้รับเคมีบําบัด และเบาหวาน) 4.บุคคลอายุ 65 ปีขึ้นไป 5.ผู้พิการทางสมองที่ช่วยเหลือตัวเองไม่ได้ 6.โรคธาลัสซีเมียและผู้ติดเชื้อ HIV ที่มีอาการ 7.ผู้ที่เป็นโรคอ้วน และบุคลากรทางการแพทย์ เข้ารับการฉีดวัคซีนป้องกันโรคไข้หวัดใหญ่ ได้ที่สถานพยาบาลใกล้บ้าน
“ส่วนข้อกังวลถ้าฉีดวัคซีนไข้หวัดใหญ่ จะทําให้มีโอกาสติดเชื้อโรควิด 19 ได้ง่ายขึ้น ขอยืนยันว่าไม่เป็นความจริง การฉีดวัคซีนไข้หวัดใหญ่นั้นจะช่วยสร้างคุ้มภูมิกันร่างกาย ช่วยป้องกันโรค และลดความรุนแรงของโรคไข้หวัดใหญ่ได้” นายแพทย์ธนรักษ์ กล่าว
********************************* 16 พฤษภาคม 2563
รัฐบาลไทย-ข่าวทำเนียบรัฐบาล-ทส.ร่วมพิธีบำเพ็ญกุศลเพื่อถวายพระราชกุศลครบรอบ 1 ปี วันสวรรคต
วันศุกร์ที่ 13 ตุลาคม 2560
ทส.ร่วมพิธีบําเพ็ญกุศลเพื่อถวายพระราชกุศลครบรอบ 1 ปี วันสวรรคต
กระทรวงทรัพยากรธรรมชาติและสิ่งแวดล้อม ร่วมพิธีบําเพ็ญกุศลเพื่อถวายพระราชกุศลครบรอบ  1 ปี วันสวรรคต พระบาทสมเด็จพระปรมินทรมหาภูมิพลอดุลยเดช บรมนาถบพิตร เพื่อเป็นการน้อมรําลึกในพระมหากรุณาธิคุณเป็นล้นพ้นอันหาที่สุดมิได้
วันนี้ (13 ตุลาคม 2560) เวลา 07.00 น. ณ ทําเนียบรัฐบาล พลเอก สุรศักดิ์ กาญจนรัตน์รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม เข้าร่วมพิธีบําเพ็ญกุศลเพื่อถวายพระราชกุศลครบรอบ 1 ปี วันสวรรคต พระบาทสมเด็จพระปรมินทรมหาภูมิพลอดุลยเดช บรมนาถบพิตร โดยมี พลเอก ประยุทธ์ จันทร์โอชา นายกรัฐมนตรี เป็นประธานในพิธี ซึ่งคณะรัฐมนตรี พร้อมคู่สมรสได้ร่วมพิธีบําเพ็ญกุศลในครั้งนี้ด้วย โดยในเวลา 07.00 น. เป็นพิธีสวดพระพุทธมนต์ พระสงฆ์ จํานวน 10 รูป ณ ตึกสันติไมตรีหลังนอก และในเวลา 07.40 น. พิธีตักบาตรพระสงฆ์ จํานวน 89 รูป ณ บริเวณด้านหน้าตึกสันติไมตรี
ทั้งนี้ การจัดพิธีบําเพ็ญกุศลเพื่อถวายพระราชกุศลครบรอบ 1 ปีวันสวรรคต พระบาทสมเด็จพระปรมินทรมหาภูมิพลอดุลยเดช บรมนาถบพิตร ในครั้งนี้ รัฐบาลจัดขึ้นเพื่อเป็นการน้อมรําลึกในพระมหากรุณาธิคุณเป็นล้นพ้นอันหาที่สุดมิได้ โดยหน่วยงานราชการ ภาคเอกชน และประชาชน ได้จัดพิธีดังกล่าวพร้อมกันทั่วประเทศ
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำกระทรวงยุติธรรม รับเรื่องร้องขอความเป็นธรรม กรณีรถจักรยานยนต์ชนรถกระบะ เป็นเหตุให้ได้รับบาดเจ็บสาหัส
วันพฤหัสบดีที่ 14 พฤศจิกายน 2562
ผู้ช่วยรัฐมนตรีประจํากระทรวงยุติธรรม รับเรื่องร้องขอความเป็นธรรม กรณีรถจักรยานยนต์ชนรถกระบะ เป็นเหตุให้ได้รับบาดเจ็บสาหัส
ผู้ช่วยรัฐมนตรีประจํากระทรวงยุติธรรม รับเรื่องร้องขอความเป็นธรรม กรณีรถจักรยานยนต์ชนรถกระบะ เป็นเหตุให้ได้รับบาดเจ็บสาหัส
ในวันพฤหัสบดีที่ ๑๔ พฤศจิกายน ๒๕๖๒ ณ บริเวณหน้าศูนย์ยุติธรรมสร้างสุข กระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม พร้อมด้วย นายเรืองศักดิ์ สุวารี อธิบดีกรมคุ้มครองสิทธิและเสรีภาพ นางสุจิตรา แก้วไกร ผู้อํานวยการกองพิทักษ์สิทธิและเสรีภาพ และเจ้าหน้าที่เชิงรุกกรมคุ้มครองสิทธิและเสรีภาพ รับเรื่องจากนายสัมฤทธิ์ แทนทรัพย์ ส.ส.พรรคพลังประชารัฐ จังหวัดชัยภูมิ นํานายสมหวัง พื้นหัวสระ และครอบครัว ร้องขอความเป็นธรรมจากกรณีนายสามารถ พื้นหัวสระ (บุตรชาย) ขับรถจักรยานยนต์ชนรถกระบะ เมื่อวันที่ ๒๐ ตุลาคม ๒๕๖๒ ที่ผ่านมา เป็นเหตุให้ได้รับบาดเจ็บสาหัส และเข้ารับการรักษาตัวอยู่ที่โรงพยาบาลชัยภูมิ ตั้งแต่วันเกิดเหตุ โดยอ้างว่ายังไม่ได้รับการช่วยเหลือจากทางคู่กรณีแต่อย่างใด
จากการประสานขอข้อมูลเบื้องต้นกับทางพนักงานสอบสวนเจ้าของสํานวน แจ้งว่า เนื่องจากผู้ด้รับบาดเจ็บยังไม่รู้สึกตัว ซึ่งอยู่ระหว่างการรอสอบปากคําจากผู้ด้รับบาดเจ็บ จึงทําให้ยังไม่ได้แจ้งข้อกล่าวหา อีกทั้งทางคู่กรณีขอชดใช้ค่าเสียหาย จํานวน ๑๐,๐๐๐ บาท แต่ทางผู้เสียหายขอเรียกค่าเสียหายจํานวน ๖๐๐,๐๐๐ บาท ทําให้ไม่สามารถตกลงกันได้ และในส่วนของบริษัทประกันภัยรถยนต์คู่กรณียังไม่ชดใช้ค่าเสียหายประสงค์จะรอคําพิพากษาของศาล
นอกจากนี้ ได้ประสานไปยังโรงพยาบาลชัยภูมิทราบว่าขณะนี้ ผู้ป่วยมีอาการหัวใจหยุดเต้นเฉียบพลันไม่สามารถหายใจเองได้ต้องใช้เครื่องช่วยหายใจและค่าใช้จ่ายในการรักษาพยาบาลญาติผู้เสียหายได้สํารองจ่ายจํานวน ๒๓,๑๒๕.๒๕ บาท ส่วนที่เหลือใช้สิทธิ์บัตรประกันสุขภาพถ้วนหน้ เนื่องจากรถจักรยานยนต์ของผู้เสียหายไม่มี พ.ร.บ.คุ้มครองผู้ประสบภัยจากรถ
ทั้งนี้ ในส่วนของการรับเรื่องขอความเป็นธรรมในวันนี้ ทางศูนย์ยุติธรมสร้างสุขได้รับเรื่องจากญาติผู้ได้รับบาดเจ็บโดยได้มีการปรึกษาข้อกฎหมายกับทนายความ และอธิบายเกี่ยวกับการช่วยเหลือจากกองทุนยุติธรรมรวมถึงกรมคุ้มครองสิทธิและเสรีภาพ ได้แจ้งภารกิจในการช่วยเหลือพร้อมทั้งจะประสานไปยังหน่วยงานที่เกี่ยวข้องเพื่อรวบรวมข้อมูล ซึ่งได้แจ้งรายละเอียดเบื้องต้นกับทางญาติผู้ได้รับบาดเจ็บเรียบร้อยแล้ว โดยอยู่ระหว่างดําเนินการและหากได้ข้อมูลครบถ้วนจะประสานทางญาติเพื่อให้ความช่วยเหลือในด้านต่างๆ ที่เกี่ยวข้องอีกครั้งหนึ่ง
นายสามารถ ได้กล่าวเพิ่มเติม ว่าด้วยบัญชาท่านนายกรัฐมนตรี พลเอก ประยุทธ์ จันทร์โอชา ให้แต่ละกระทรวงมีการจัดตั้งศูนย์รับเรื่องร้องทุกข์ และให้เยื่อมโยงกับศูนย์ร้องทุกข์ของท่านนายกรัฐมนตรี เพื่อแก้ปัญหาแบบองค์รวมแบบบูรณาการทุกกระทรวงที่เกี่ยวข้องจะเห็นได้ว่าท่านนายกรัฐมนตรีให้ความสําคัญกับการแก้ปัญหาของพ่อแม่พี่น้องประชาชน ตลอดจนท่านสมศักดิ์ เทพสุทิน รัฐมนตรีว่าการกระทรวงยุติธรรมได้เน้นให้ทํายุติธรรมเชิงรุก สร้างสุขให้กับประชาชน เรื่องนี้เองท่านรัฐมนตรีได้มอบให้ผมในฐานะผู้ช่วยรัฐมนตรีประจํากระทรวงยุติธรรมมารับพร้อมกับท่านเรืองศักดิ์ สุวารี อธิบดีกรมคุ้มครองสิทธิฯ รวมถึงเจ้าหน้าที่กองทุนยุติธรรม ที่จะมาช่วยอํานวยความยุติธรรมให้กับผู้เสียหาย ดั่งนโยบายของท่านรัฐมนตรีได้เน้นย้ํา สร้างความยุติธรรมให้กับประชาชนทุกชนชั้นอย่างเท่าเทียม
รัฐบาลไทย-ข่าวทำเนียบรัฐบาล-พิธีเปิดงานสัมมนาเชิงปฏิบัติการ “พัฒนาศักยภาพบุคลากรในการจัดทำแผนบริหารความเสี่ยงการทุจริตของหน่วยงาน ประจำปีงบประมาน พ.ศ.2563 ครั้งที่ 2”
วันอังคารที่ 24 ธันวาคม 2562
พิธีเปิดงานสัมมนาเชิงปฏิบัติการ “พัฒนาศักยภาพบุคลากรในการจัดทําแผนบริหารความเสี่ยงการทุจริตของหน่วยงาน ประจําปีงบประมาน พ.ศ.2563 ครั้งที่ 2”
นางวรวรรรณ ชิตอรุณ รองปลัดกระทรวงอุตสาหกรรม เป็นประธานในพิธีเปิดงานสัมมนาเชิงปฏิบัติการ “พัฒนาศักยภาพบุคลากรในการจัดทําแผนบริหารความเสี่ยงการทุจริตของหน่วยงาน ประจําปีงบประมาน พ.ศ.2563 ครั้งที่ 2”
วันนี้ 24 ธันวาคม 2562 นางวรวรรรณ ชิตอรุณ รองปลัดกระทรวงอุตสาหกรรม เป็นประธานในพิธีเปิดงานสัมมนาเชิงปฏิบัติการ “พัฒนาศักยภาพบุคลากรในการจัดทําแผนบริหารความเสี่ยงการทุจริตของหน่วยงาน ประจําปีงบประมาน พ.ศ.2563 ครั้งที่ 2” โดยนางลมัย ทองเรือง ผู้อํานวยการศูนย์ปฏิบัติการต่อต้านทุจริต กระทรวงอุตสาหกรรม กล่าวรายงาน มีข้าราชการและเจ้าหน้าที่กระทรวงอุตสาหกรรมเข้าร่วม 60 คน ณ โรงแรมเดอะเบอร์เคลีย์ ประตูน้ํา กรุงเทพฯ
รัฐบาลไทย-ข่าวทำเนียบรัฐบาล-นายกรัฐมนตรีนำคณะรัฐมนตรี พร้อมคู่สมรส ข้าราชการ เจ้าหน้าที่ ทำบุญตักบาตรพระสงฆ์เนื่องในพระราชพิธีทรงบำเพ็ญพระราชกุศลสตมวาร  100  วัน
วันศุกร์ที่ 20 มกราคม 2560
นายกรัฐมนตรีนําคณะรัฐมนตรี พร้อมคู่สมรส ข้าราชการ เจ้าหน้าที่ ทําบุญตักบาตรพระสงฆ์เนื่องในพระราชพิธีทรงบําเพ็ญพระราชกุศลสตมวาร  100  วัน
นายกรัฐมนตรี เป็นประธานในพิธีทําบุญตักบาตรพระสงฆ์  เนื่องในพระราชพิธีทรงบําเพ็ญพระราชกุศลสตมวาร  100  วัน
วันนี้ (20 มกราคม 2560) เวลา 07.00 น. ณ ทําเนียบรัฐบาล พลเอก ประยุทธ์ จันทรโอชา นายกรัฐมนตรี เป็นประธานในพิธีทําบุญตักบาตรพระสงฆ์ เนื่องในพระราชพิธีทรงบําเพ็ญพระราชกุศลสตมวาร 100 วัน ถวายพระบรมศพพระบาทสมเด็จพระปรมินทรมหาภูมิพลอดุลยเดช โดยมี คณะรัฐมนตรี คู่สมรสคณะรัฐมนตรี ข้าราชการ และเจ้าหน้าที่ร่วมทําบุญตักบาตร
โอกาสนี้ นายกรัฐมนตรีประกอบพิธีด้วยการจุดธูปเทียนบูชาพระรัตนตรัย เจ้าหน้าที่อาราธนาศีล พระสงฆ์ให้ศีลและเจริญพระพุทธมนต์ ถวายผ้าไตรพระสงฆ์ จํานวน 10 รูป จากนั้นได้ถวายเครื่องไทยธรรมร่วมกับคณะรัฐมนตรี คู่สมรสคณะรัฐมนตรี พระสงฆ์สวดอนุโมทนา พร้อมกรวดน้ํารับพร ประธานสงฆ์ปะพรมน้ําพระพุทธมนต์
ภายหลังเสร็จสิ้นพิธีสงฆ์ นายกรัฐมนตรี คณะรัฐมนตรี พร้อมคู่สมรสคณะรัฐมนตรี ได้เดินไปยังบริเวณสนามหญ้าหน้าตึกไทยคู่ฟ้า เพื่อร่วมทําบุญตักบาตรพระสงฆ์ จํานวน 89 รูป พร้อมกับข้าราชการและเจ้าหน้าที่ เพื่อเป็นการทําบุญอุทิศถวายพระบรมศพพระบาทสมเด็จพระปรมินทรมหาภูมิพลอดุลยเดช ในวาระครบรอบวันสวรรคตครบรอบวันสตมวารครบ 100 วัน
********************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ไทย-สมาพันธรัฐสวิสฯ พร้อมร่วมมือกันอย่างใกล้ชิด เพื่อประโยชน์ร่วมกันของทั้งสองฝ่าย
วันพฤหัสบดีที่ 13 กุมภาพันธ์ 2563
ไทย-สมาพันธรัฐสวิสฯ พร้อมร่วมมือกันอย่างใกล้ชิด เพื่อประโยชน์ร่วมกันของทั้งสองฝ่าย
ไทย-สมาพันธรัฐสวิสฯ พร้อมร่วมมือกันอย่างใกล้ชิด เพื่อประโยชน์ร่วมกันของทั้งสองฝ่าย
วันนี้ (13 กุมภาพันธ์ 2563) เวลา 11.00 น. ณ ห้องรับรอง 1 ตึกบัญชาการ 1 ทําเนียบรัฐบาล นางเฮเลเนอ บุดลีเกอร์ อาร์ทิเอดา (H.E. Mrs. Helene Budliger Artieda) เอกอัครราชทูตสมาพันธรัฐสวิสประจําประเทศไทย เข้าเยี่ยมคารวะ นายวิษณุ เครืองาม รองนายกรัฐมนตรี ในโอกาสเข้ารับตําแหน่งใหม่ สรุปสาระสําคัญ ดังนี้
รองนายกรัฐมนตรีแสดงความยินดีกับเอกอัครราชทูตสมาพันธรัฐสวิสฯ ในโอกาสเข้ารับตําแหน่งใหม่ ซึ่งถือเป็นการดํารงตําแหน่งในทวีปเอเชียเป็นครั้งแรก และยินดีต่อผลการเลือกตั้งประธานาธิบดีคนใหม่ของสมาพันธรัฐสวิสฯ นางซิโมเน็ตตา ซอมมารุก้า (Simonetta Sommaruga) พร้อมย้ําความพร้อมของไทยที่จะทํางานร่วมกับสมาพันธรัฐสวิสอย่างใกล้ชิดเพื่อกระชับความสัมพันธ์และความร่วมมือระหว่างกันให้แน่นแฟ้นยิ่งขึ้น โดยในปีหน้าทั้งสองประเทศจะร่วมเฉลิมฉลองวาระครบรอบ 90 ปี การสถาปนาความสัมพันธ์ทางการทูตระหว่างกัน
เอกอัครราชทูตสมาพันธรัฐสวิสฯ ชื่นชมประเทศไทยเป็นประเทศที่มีความสวยงาม พร้อมแสดงความขอบคุณต่อการต้อนรับอย่างอบอุ่นจากรัฐบาลและประชาชนไทย อย่างไรก็ตามขอแสดงความเสียใจต่อเหตุโศกนาฏกรรมที่จังหวัดนครราชสีมา และแสดงความเสียใจต่อครอบครัวผู้ได้รับผลกระทบจากเหตุการณ์ดังกล่าวด้วย
ทั้งสองฝ่ายเห็นพ้องว่าไทยและสมาพันธรัฐสวิสฯ มีศักยภาพที่จะขยายความร่วมมือด้านการค้าและการลงทุนระหว่างกันได้อีกมาก ซึ่งรองนายกรัฐมนตรีขอให้เอกอัครราชทูตสมาพันธรัฐสวิสฯ สนับสนุนนักธุรกิจชาวสมาพันธรัฐสวิสฯ เข้ามาลงทุนในไทยมากขึ้น โดยเฉพาะในพื้นที่ EEC ในสาขาที่สมาพันธรัฐสวิสฯ มีความเชี่ยวชาญ
นอกจากนี้ทั้งสองฝ่ายยังยินดีที่จะมีการรื้อฟื้นการเจรจาความตกลงการค้าเสรี EFTA อีกครั้ง โดยเชื่อมั่นว่าการเยือนไทยของคณะผู้แทนจากคณะกรรมาธิการรัฐสภา EFTA ในช่วงเดือนพฤศจิกายนปีนี้ จะมีส่วนสําคัญในการส่งเสริมความร่วมมือระหว่างไทยกับประเทศสมาชิก EFTA ให้แน่นแฟ้นมากขึ้น
ด้านการท่องเที่ยว เอกอัครราชทูตสมาพันธรัฐสวิสฯ กล่าวว่าประเทศไทยเป็นจุดหมายในการเดินทางลําดับต้นๆ ที่ชาวสวิสฯ นิยมเดินทางมาท่องเที่ยว และแสดงความขอบคุณรัฐบาลและประชาชนไทยที่ให้การดูแลและต้อนรับนักท่องเที่ยวชาวสวิสฯ เป็นอย่างดี พร้อมทั้งยินดีที่กรอบการจัดทําความตกลงทวิภาคีว่าด้วยการยอมรับใบอนุญาตขับรถภายในประเทศระหว่างไทยกับสมาพันธรัฐสวิสฯ มีความคืบหน้า ซึ่งจะช่วยอํานวยความสะดวกต่อนักท่องเที่ยวและส่งเสริมความสัมพันธ์ในระดับประชาชนด้วย
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรม  ให้การต้อนรับเอกอัครราชทูตแคนาดาประจำประเทศไทย
วันพุธที่ 18 เมษายน 2561
รองนายกรัฐมนตรีและรัฐมนตรีว่าการกระทรวงยุติธรรม  ให้การต้อนรับเอกอัครราชทูตแคนาดาประจําประเทศไทย
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม ให้การต้อนรับ H.E. Ms. Donica Pottie เอกอัครราชทูตแคนาดาประจําประเทศไทย พร้อมคณะ
ในวันพุธที่ ๑๘ เมษายน ๒๕๖๑ เวลา ๑๑.๐๐ น.
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม
ให้การต้อนรับ H.E. Ms. Donica Pottie เอกอัครราชทูตแคนาดาประจําประเทศไทย พร้อมคณะ
ในโอกาสเข้าเยี่ยมคารวะเพื่อกระชับสัมพันธไมตรีอันดีระหว่างกัน
พร้อมทั้งหารือข้อราชการที่เกี่ยวข้องกับงานยุติธรรม โดยมีประเด็นที่สําคัญ อาทิ
การขับเคลื่อนวาระแห่งชาติด้านสิทธิมนุษยชน
ความคืบหน้าการดําเนินการตามกลไก Universal Periodic Review (UPR)
การส่งเสริมสิทธิของบุคคลที่มีความหลากหลายทางเพศ
และความร่วมมือในด้านการป้องกันและปราบปรามยาเสพติด
โดยมี​ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
พร้อมด้วย​ผู้ที่เกี่ยวข้อง​ เข้าร่วมฯ​
ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพฯ
รัฐบาลไทย-ข่าวทำเนียบรัฐบาล-ททท. และ UNDP Thailand ร่วมมือกันเพื่อพัฒนาการท่องเที่ยวอย่างยั่งยืน [กระทรวงการท่องเที่ยวเเละกีฬา]
วันศุกร์ที่ 5 มิถุนายน 2563
ททท. และ UNDP Thailand ร่วมมือกันเพื่อพัฒนาการท่องเที่ยวอย่างยั่งยืน [กระทรวงการท่องเที่ยวเเละกีฬา]
ททท. และ UNDP Thailand ร่วมมือกันเพื่อพัฒนาการท่องเที่ยวอย่างยั่งยืน
วันนี้ (5 มิถุนายน 2563) นายยุทธศักดิ์ สุภสร ผู้ว่าการการท่องเที่ยวแห่งประเทศไทย (ททท.) และ Mr. Renaud Meyer, the UNDP’s Resident Representative for Thailand ร่วมกันลงนามบันทึกข้อตกลงในการพัฒนาการท่องเที่ยวอย่างยั่งยืนซึ่งเป็นอีกหนึ่งกิจกรรมที่สะท้อนถึงเจตนารมย์ในการเป็นผู้นําด้านการท่องเที่ยวอย่างมีความรับผิดชอบ โดยต้องการนําเป้าหมายการพัฒนาอย่างยั่งยืน (Sustainable Development Goals: SDGs) ให้มาเป็นแนวทางในการขับเคลื่อนอุตสาหกรรมท่องเที่ยวอย่างเป็นรูปธรรม
บันทึกข้อตกลงดังกล่าว เป็นความมุ่งมั่นของ ททท. ในการสร้างความสมดุลในห่วงโซ่อุตสาหกรรมท่องเที่ยวไทยและการพัฒนาแบรนด์ประเทศไทยให้มีคุณค่าเทียบเท่ากับการท่องเที่ยวในต่างประเทศ โดยได้จัดทําบันทึกข้อตกลงร่วมกับ The United Nations Development Programme (UNDP) Thailand ซึ่งมีเนื้อหาความร่วมมือใน 4 ข้อ คือ การบูรณาการ SDGs ในกระบวนการทํางานของ ททท.การส่งเสริมให้ SDGs เป็นหลักการพื้นฐานในการดําเนินธุรกิจของภาคเอกชน การแบ่งปันประสบการณ์การจัดการท่องเที่ยวอย่างยั่งยืนของประเทศไทย และการแลกเปลี่ยนผู้เชี่ยวชาญและองค์ความรู้ด้านการท่องเที่ยวอย่างยั่งยืน
นอกจากนี้ การจัดทําบันทึกข้อตกลงฉบับนี้ร่วมกับ UNDP ยังเป็นส่วนหนึ่งของการฟื้นฟูอุตสาหกรรมท่องเที่ยวไทยภายหลังวิกฤตโควิด-19 ที่จะช่วยปรับสมดุล (Rebalance) ในห่วงโซ่อุตสาหกรรมท่องเที่ยวไทยใหม่เพื่อความยั่งยืน สามารถรักษาธรษรมชาติที่กําลังฟื้นตัวให้คงอยู่ในสภาพอุดมสมบูรณ์ สร้างรายได้จากการท่องเที่ยวบนพื้นฐานของการรักษาสมดุลระหว่างเศรษฐกิจ สังคม และสิ่งแวดล้อม ลดความเลื่อมล้ําทางสังคมและสร้าง วิถีใหม่ในการจัดการท่องเที่ยวแบบ New Norm ความร่วมมือครั้งนี้จะช่วยยกระดับคุณภาพชีวิต และเสริมสร้างความแข็งแกร่งให้แก่ประเทศไทยในการเป็นจุดหมายปลายทางยอดนิยมอย่างยั่งยืน
ทั้งนี้ ตลอดการทํางาน 60 ปีที่ผ่านมา ททท. ได้ให้ความสําคัญของการส่งเสริมตลาดและประชาสัมพันธ์การท่องเที่ยวอย่างยั่งยืน โดยเฉพาะอย่างยิ่งการได้ริเริ่มโครงการประกวดรางวัลอุตสาหกรรมท่องเที่ยวไทย (Thailand Tourism Awards) ขึ้นในปี พ.ศ. 2539 และจัดพิธีมอบรางวัลในวันที่ 27 กันยายน (วันท่องเที่ยวโลก) ทุก 2 ปี นอกจากนี้ ยังมีการจัดทําแคมเปญส่งเสริมการท่องเที่ยวในเชิงการสร้างสมดุลทางการท่องเที่ยวอีกมากมาย อาทิ แคมเปญ Amazing Thailand Go Local แคมเปญ 7Greens แคมเปญท่องเที่ยวชุมชน แคมเปญลดโลกเลอะ รวมถึงการสนับสนุนให้ผู้ประกอบการมีการยกระดับคุณภาพสินค้าและจัดการความยั่งยืนผ่านโครงการประกวดรางวัลอุตสาหกรรมท่องเที่ยวไทย อันเป็นผลดีต่อการกระจายรายได้สู่ท้องถิ่น การสร้างสมดุลระหว่างธรรมชาติและการท่องเที่ยว รวมถึงการปลูกจิตสํานึกและสร้างกระแสการท่องเที่ยวอย่างมีความรับผิดชอบให้แก่นักท่องเที่ยวทั้งชาวไทยและชาวต่างชาติที่มาเยือน
รัฐบาลไทย-ข่าวทำเนียบรัฐบาล-“บิ๊กอู๋” พอใจผลขึ้นทะเบียนต่างด้าว 96 % พร้อมทำแผนรับมือทำประวัติ 3.5 แสนคน
วันอาทิตย์ที่ 1 เมษายน 2561
“บิ๊กอู๋” พอใจผลขึ้นทะเบียนต่างด้าว 96 % พร้อมทําแผนรับมือทําประวัติ 3.5 แสนคน
รมว.แรงงาน แถลงผลการการดําเนินงานของศูนย์บริการเบ็ดเสร็จ (OSS) ทั่วประเทศ จากเป้าหมายกว่า 1.37 ล้านคน ดําเนินการแล้วเสร็จ 1.32 ล้านคน พอใจผลดําเนินการได้ร้อยละ 96
รมว.แรงงาน แถลงผลการการดําเนินงานของศูนย์บริการเบ็ดเสร็จ (OSS) ทั่วประเทศ จากเป้าหมายกว่า 1.37 ล้านคน ดําเนินการแล้วเสร็จ 1.32 ล้านคน พอใจผลดําเนินการได้ร้อยละ 96 เตรียมแถลงแผนขับเคลื่อนกลุ่มที่ยังดําเนินการไม่ครบทุกขั้นตอนกว่า 3.5 แสน 18 เม.ย.ก่อนเริ่มปฏิบัติการ 23 เม.ย.61
พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เปิดเผยถึงผลการการดําเนินงานของศูนย์บริการเบ็ดเสร็จ (OSS) ทั่วประเทศที่ได้ดําเนินการมาตั้งแต่วันที่ 5 ก.พ. – 31 มี.ค.61 ปรากฏว่า จากเป้าหมายที่ต้องดําเนินการทั้งหมด 1,379,252 คน ซึ่งมีแรงงานต่างด้าวมารายงานตัวทั้งหมดจํานวน 1,320,035 คน คิดเป็นร้อยละ 96 ของเป้าหมาย แบ่งเป็นกลุ่มดําเนินการครบทุกขั้นตอน 961,956 คน กลุ่มดําเนินการเฉพาะขั้นตอนตรวจลงตราวีซ่าและขอใบอนุญาตทํางานแล้ว 127,429 คน กลุ่มรายงานตัวที่สํานักงานจัดหางานจังหวัด และสํานักงานจัดหางานกรุงเทพมหานคร พื้นที่ 1-10 จํานวน 40,604 คน และรายงานตัวออนไลน์ผ่านเว็บไซต์กรมการจัดหางานจํานวน 190,056 คน โดยยังมีแรงงานต่างด้าวที่ไม่ได้รายงานตัว 59,217 คน คาดว่าแรงงานต่างด้าวกลุ่มดังกล่าวบางส่วนเดินทางกลับประเทศต้นทางไปแล้ว หรือเปลี่ยนสถานะเป็นระบบ MOU เพื่อกลับเข้ามาทํางานใหม่ จึงไม่มารายงานตัว
พล.ต.อ.อดุลย์ฯ กล่าวต่อว่า กระทรวงแรงงานได้มีแนวทางดําเนินการกับแรงงานต่างด้าวที่เหลืออยู่โดยแบ่งเป็น 3 กลุ่ม จํานวน 358,089 ราย คือ 1) กลุ่มที่มาตรวจลงตราวีซ่าและขอใบอนุญาตทํางานแล้ว 2) กลุ่มที่มายื่นเอกสารไว้กับสํานักงานจัดหางานทั่วประเทศ และ 3) กลุ่มที่รายงานตัวออนไลน์ โดยจะให้มาจัดทําทะเบียนประวัติอีกครั้ง ซึ่งได้มอบหมายให้ปลัดกระทรวงแรงงานประชุมหารือกับหน่วยงานที่เกี่ยวข้องเพื่อทบทวนบทเรียนและกําหนดแผนดําเนินการต่อไปได้อย่างมีประสิทธิภาพ และจะแถลงแนวทางการปฏิบัติในวันที่ 18 เมษายน โดยพร้อมเปิดบริการในวันที่ 23 เมษายนเป็นต้นไป
----------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร – ภาพ/
1 เมษายน 2561
รัฐบาลไทย-ข่าวทำเนียบรัฐบาล-รมว.เฉลิมชัย ลงพื้นที่ติดตามสถานการณ์น้ำและการบริหารจัดการน้ำภาคตะวันออก
วันจันทร์ที่ 3 กุมภาพันธ์ 2563
รมว.เฉลิมชัย ลงพื้นที่ติดตามสถานการณ์น้ําและการบริหารจัดการน้ําภาคตะวันออก
รมว.เฉลิมชัย ลงพื้นที่ติดตามสถานการณ์น้ําและการบริหารจัดการน้ําภาคตะวันออก ยืนยัน ! ไม่ขาดแคลนน้ําสําหรับการอุปโภคบริโภคอย่างแน่นอน
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังลงพื้นที่ติดตามสถานการณ์น้ําและการบริหารจัดการน้ําภาคตะวันออก รวมทั้งการบริหารจัดการน้ําโครงการพัฒนาระเบียงเศรษฐกิจภาคตะวันออก (EEC) ณ สํานักงานชลประทานที่ 9 จังหวัดชลบุรี ว่า การบริหารจัดการน้ําในเขตภาคตะวันออก ได้แก่ จังหวัดนครนายก ฉะเชิงเทรา จันทบุรี ปราจีนบุรี ชลบุรี ระยอง ตราด และสระแก้ว ปัจจุบัน (ข้อมูล ณ วันที่ 30 ม.ค. 63) มีน้ําใช้การได้ 945 ล้าน ลบ.ม. หรือร้อยละ 40 ซึ่งกระทรวงเกษตรฯ โดยกรมชลประทานได้มีแผนการบริหารจัดการน้ําในเรื่องของการอุปโภคบริโภค อุตสาหกรรม รักษาระบบนิเวศน์ ด้านการเกษตร และอื่น ๆ รวม 610 ล้าน ลบ.ม.
อย่างไรก็ตาม ได้ร่วมมือกับทุกภาคส่วนในการช่วยกันแก้ไขปัญหาการขาดแคลนน้ําในระยะเร่งด่วน อาทิ ได้รับความร่วมมือจากบริษัท East Water และการประปาส่วนภูมิภาคในการสนับสนุนน้ําเข้ามาเสริมในระบบปริมาณกว่า 20 ล้าน ลบ.ม. อีกทั้งสถาบันน้ําและพลังงานเพื่อความยั่งยืน สภาอุตสาหกรรมแห่งประเทศไทย ยังได้ร่วมประชาสัมพันธ์ขอความร่วมมือจากการนิคมอุตสาหกรรมลดการใช้น้ําลงร้อยละ 10 และสําหรับในส่วนของกรมชลประทานได้ดําเนินการประชาสัมพันธ์สร้างการรับรู้และความเข้าใจให้แก่กลุ่มเกษตรกรผู้ใช้น้ํา โดยขอความร่วมมือให้ทุกภาคส่วนใช้น้ําอย่างประหยัดและเป็นไปตามแผนการจัดสรรน้ําที่วางไว้อย่างเคร่งครัด เพื่อไม่ให้เกิดความเสียหาย และให้มีน้ําเพียงพอตลอดฤดูแล้งนี้ต่อเนื่องไปจนถึงต้นฤดูฝนปีหน้า
สําหรับโครงการพัฒนาระเบียงเศรษฐกิจภาคตะวันออก (EEC) จังหวัดระยอง ชลบุรี และฉะเชิงเทรา ได้มีการคาดการณ์ว่าในปี 2579 จะพัฒนาแหล่งน้ําได้รวม 754 โครงการ สามารถเพิ่มปริมาณการเก็บน้ําได้อีก 1,621 ล้าน ลบ.ม. และเพิ่มพื้นที่ชลประทานได้อีก 1,507,813 ไร่ รวมในอีก 20 ปีข้างหน้า จะมีพื้นที่ชลประทานในภาคตะวันออกเพิ่มเป็น 3.7 ล้านไร่ ซึ่งการประปาส่วนภูมิภาค และบริษัท East Water ได้ประเมินว่าในปี 2569 จะมีความต้องการใช้น้ําเพิ่มขึ้นจากเดิม 350 ล้านลูกบาศก์เมตร เป็น 750 ล้าน ลบ.ม. ซึ่งกระทรวงเกษตรฯ โดยกรมชลประทาน ได้สํารองน้ําไว้แล้วจํานวน 781 ล้าน ลบ.ม. และในอีก 20 ปีข้างหน้า (ปี 2579) คาดว่าความต้องการใช้น้ําในภาคอุตสาหกรรมและการประปา จะมีการใช้น้ํารวม 1,000 ล้าน ลบ.ม. ซึ่งการดําเนินการดังกล่าวจะสามารถสร้างความมั่นใจได้ว่าทั้ง 8 จังหวัด จะมีน้ําใช้เพียงพอและไม่เกิดการแย่งน้ํากันระหว่างพื้นที่อุตสาหกรรมและพื้นที่การเกษตรอย่างแน่นอน
"การลงพื้นที่ในวันนี้เพื่อมาติดตามการบริหารจัดการน้ําของภาคตะวันออก ยอมรับว่าน้ําต้นทุนในปีนี้มีน้อยกว่าปีที่แล้ว แต่จากการรับฟังการรายงานจะสามารถบริหารจัดการน้ําได้ถึงวันที่ 30 มิถุนายนนี้ และหลังจากนี้จะมีน้ําต้นทุนมารองรับกรณีฝนทิ้งช่วงด้วย จึงขอยืนยันว่าจะไม่ขาดแคลนน้ําสําหรับการอุปโภคบริโภคอย่างแน่นอน อย่างไรก็ตาม ได้เน้นย้ําในเรื่องการบริหารจัดการน้ํา ต้องมีแผนการดําเนินการที่พร้อมปฏิบัติ อีกทั้งทุกภาคส่วนต้องบูรณาการการทํางานร่วมกัน ทั้งภาครัฐ ภาคเอกชน ภาคอุตสาหกรรม ภาคประชาชน และเกษตรกร ต้องมีการรณรงค์อย่างต่อเนื่องในการใช้น้ําอย่างมีคุณค่า ก็จะทําให้ผ่านพ้นวิกฤตภัยแล้งไปได้" นายเฉลิมชัย กล่าว
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายกรัฐมนตรีขอบคุณเจ้าหน้าที่ทุกคน และทุกภาคส่วน ขอให้คำนึงถึงประโยชน์ของประชาชนและประเทศชาติเป็นหลัก
วันอังคารที่ 19 พฤษภาคม 2563
นายกรัฐมนตรีขอบคุณเจ้าหน้าที่ทุกคน และทุกภาคส่วน ขอให้คํานึงถึงประโยชน์ของประชาชนและประเทศชาติเป็นหลัก
นายกรัฐมนตรีขอบคุณเจ้าหน้าที่ทุกคน และทุกภาคส่วน ขอให้คํานึงถึงประโยชน์ของประชาชนและประเทศชาติเป็นหลัก
ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรีเผย พลเอก ประยุทธ์ จันทร์โอชา นายกรัฐมนตรีกล่าวก่อนการประชุมคณะรัฐมนตรี ขอบคุณเจ้าหน้าที่ทุกคน และทุกภาคส่วน ทั้งเรื่องของการแก้ไขปัญหาการแพร่ระบาดการติดเชื้อไวรัสโควิด -19 และการให้ความช่วยเหลือพี่น้องประชาชน โดยขอให้คํานึงถึงประโยชน์ของประชาชน และประเทศชาติเป็นหลัก พร้อมกันนี้ นายกรัฐมนตรีได้แสดงความห่วงใยถึงสภาพความเป็นอยู่ของประชาชน และบุคลากรในหน่วยงาน โดยได้สั่งการให้หน่วยงานต่าง ๆ ลงพื้นที่ตรวจสอบ พิจารณาหาแนวทางให้ความช่วยเหลือ ซ่อมแซมที่อยู่อาศัยให้มีสภาพที่ดีขึ้น
สําหรับเรื่องการศึกษาออนไลน์ ซึ่งยังมีประชาชนสับสนถึงวิธีการศึกษาออนไลน์นั้น นายกรัฐมนตรีขอให้ทําความเข้าใจชี้แจงกับประชาชนว่าเป็นเพียงวิธีการศึกษาชั่วคราวในช่วงนี้เท่านั้น หากสถานการณ์แพร่ระบาดการติดเชื้อไวรัสโควิด -19 เริ่มคลี่คลายขึ้น จะกลับมาทําการเรียนการสอนแบบปกติต่อไป โดยมอบหมายให้ศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 ร่วมกับกระทรวงสาธารณสุขประเมินสถานการณ์อย่างต่อเนื่องจนกว่าจะมีวัคซีนป้องกัน
ทั้งนี้ ขอให้รักษาระยะห่างทางสังคมต่อไปอย่างเคร่งครัด โดยเฉพาะในห้างร้าน สถานประกอบการต่าง ๆ รวมถึงสถานที่ราชการ และธนาคารขอให้เจ้าหน้าที่ดูแลให้มีการเว้นระยะห่างทางสังคม เน้นย้ําให้ประชาชนมีวินัย ใส่หน้ากากอนามัย หมั่นทําความสะอาดอยู่เป็นประจํา ส่วนมาตรการปลดล็อคระยะที่สามจะพิจารณาปลดล็อคกิจกรรม รวมถึงกิจการบางประเภทอย่างเหมาะสมต่อไป พร้อมกับฝากให้พิจารณาแผนฟื้นฟูภาคท่องเที่ยว ภาคอุตสาหกรรม และภาคสาธารณสุขหลังจากพ้นวิกฤตการแพร่ระบาดฯ
นายกรัฐมนตรีกล่าวต่อไปว่า สํานักข่าว U.S.News & World Report สํานักข่าวจากสหรัฐอเมริกาที่เผยแพร่ข่าว ความเห็น และผลการจัดอันดับต่าง ๆ ที่ได้รับความนิยมได้เปิดเผยผลการจัดอันดับประเทศที่เหมาะสมการเริ่มต้นธุรกิจมากที่สุดในโลกประจําปี 2563 หรือ Best Countries to Start a Business 2020 โดยสํารวจจากผู้บริหารหรือผู้มีอํานาจตัดสินใจในการลงทุนของธุรกิจต่าง ๆ จํานวน 6,000 ราย พบว่าประเทศไทย ติดอันดับ 1 ของโลก เป็นประเทศที่ดีสุดในการเริ่มต้นธุรกิจจากทั้งหมด 73 ประเทศ ถือเป็นเรื่องที่น่ายินดี แสดงให้เห็นถึงความเชื่อมั่นต่อประเทศไทย
ในส่วนของการยกเลิกสารพิษ นายกรัฐมนตรีสั่งการให้กระทรวงที่เกี่ยวข้องพิจารณาสารทดแทน และการนําเข้า กําชับให้พิจารณาทุกอย่างให้รอบคอบ ไม่ให้เกิดผลกระทบตามมา สําหรับกรณีประชาชนออกมารวมกลุ่มต่อต้านโครงการต้นแบบอุตสาหกรรมจะนะ จังหวัดสงขลา ต้องพิจารณาให้รอบคอบถึงผลกระทบ และประโยชน์ต่อส่วนร่วมเป็นหลัก ขอให้รับฟังความคิดเห็นจากประชาชนด้วย
------------------------------